
Par nekustamo īpašumu daļu pirkšanu valsts galvenā autoceļa A7 "Rīga–Bauska–Lietuvas robeža (Grenctāle)" posma Ķekavas apvedceļš–Bauska, ieskaitot Iecavas un Bauskas apvedceļu, būvniecības projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt šādu nekustamo īpašumu daļas, kas nepieciešamas valsts galvenā autoceļa A7 "Rīga–Bauska–Lietuvas robeža (Grenctāle)" posma Ķekavas apvedceļš–Bauska, ieskaitot Iecavas un Bauskas apvedceļu, būvniecības projekta īstenošanai:
· 1.1. nekustamā īpašuma "Dārtas" (nekustamā īpašuma kadastra Nr. 4052 004 0006) daļu – zemes vienību (zemes vienības kadastra apzīmējums 4052 004 0862) 2,85 ha platībā – Codes pagastā, Bauskas novadā;
· 1.2. nekustamā īpašuma "Jaunvirzas" (nekustamā īpašuma kadastra Nr. 4050 005 0205) daļu – zemes vienību (zemes vienības kadastra apzīmējums 4050 005 0215) 5,68 ha platībā un zemes vienību (zemes vienības kadastra apzīmējums 4050 005 0216) 0,25 ha platībā – Ceraukstes pagastā, Bauskas novadā;
· 1.3. nekustamā īpašuma "Piķi" (nekustamā īpašuma kadastra Nr. 4052 004 0003) daļu – zemes vienību (zemes vienības kadastra apzīmējums 4052 004 0865) 3,01 ha platībā – Codes pagastā, Bauskas novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu, zaudējumu kompensēšanu un īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2026. gadam paredzētajiem līdzekļiem.

